અમદાવાદ: નો પાર્કિંગ ઝોનમાં અથવા તો રસ્તામાં નડતરરૂપ આડેધડ પાર્ક થતાં વાહનોને જ્યારે ટ્રાફિક પોલીસ ટો કરીને લઇ જશે ત્યારે એક સ્ટીકર લાગી જશે. વાહન ટો થાય ત્યારે વાહન માલિક કે ચાલકને ચિંતા થાય છે કે વાહન ચોરાઇ ગયું હશે? અથવા વાહન કયાંથી મેળવવું કે શું કરવું? હવે આગામી ટૂંક સમયમાં જ વાહન ટો થશે ત્યારે તે સ્થળે કે તેની નજીકના સ્થળે ટ્રી ગાર્ડ કે થાંભલા પર દેખાય તે રીતને ફલોરોસન્ટ સ્ટીકર લગાવવામાં આવશે.